b'\n_START_ARTICLE_\nHD 154672 b\n_START_SECTION_\nFyysiset ominaisuudet\n_START_PARAGRAPH_\nHD 154672 b kiert\xc3\xa4\xc3\xa4 emot\xc3\xa4hte\xc3\xa4\xc3\xa4n 0,597 AU:n et\xc3\xa4isyydell\xc3\xa4, ja sen kiertoaika on noin 164 vuorokautta. Eksoplaneetta on massaltaan poikkeuksellisen suuri, l\xc3\xa4hes 5 kertaa Jupiterin massainen ja yli 1500 kertaa maapallon massainen. HD 154672 b:n kiertoradan eksentrisyys on 0,61, eli rata on hyvin elliptinen. T\xc3\xa4m\xc3\xa4n vuoksi planeetan l\xc3\xa4mp\xc3\xb6tila vaihtelee 300 K ja 600 K v\xc3\xa4lill\xc3\xa4. Mik\xc3\xa4li nestem\xc3\xa4ist\xc3\xa4 vett\xc3\xa4 on planeetan kaasukeh\xc3\xa4ss\xc3\xa4, se mahdollisesti muuttaa olomuotoaan nesteest\xc3\xa4 kaasuksi kun planeetta on eri pisteiss\xc3\xa4 kiertoradallaan.'